Microsoft’ning yoshni aniqlash xizmati “Daryo” jamoasini “qaritib” qo‘ydi

Microsoft kompaniyasi tomonidan ishga tushirilgan suratga qarab odam yoshini aniqlovchi how-old.net servisi “Daryo” nashri jamoasi yoshini ancha katta qilib ko‘rsatdi.

Umumiy selfi xizmat saytiga qo‘yib ko‘rilganda servis ba’zi xodimlarning yoshini aslidan ancha katta qilib ko‘rsatdi, chetroqda turganlarni esa hattoki “tanimadi”.
Avvalroq, tizim ko‘pincha adashishi, kishi yoshiga bergan bahosini uning yuz ifodasiga qarab o‘zgartirishi mumkinligi, shuningdek jonsiz buyumlarga ham yosh berishi mumkinligi qayd etilgan edi.